ToekomsVenster: Ek sal hulle God wees en hulle sal my volk wees | Maroela Media
Lees Jeremia 31
God stuur verskeie profete na sy volk wat in ballingskap sit. God sê Hy sal hulle weer terugneem na Jerusalem, maar meer as dit: Hy sal ook 'n nuwe verbond met hulle sluit. Dié keer sal Hy sy woord op hulle harte skryf en in hulle gedagtes vaslê, nie weer op twee kliptafels nie.
Hy sal hulle harte reinig en skoon water oor hulle uitgiet. Hy sal deur sy Gees nuwe lewe in hulle wek, en dan weer tussen hulle kom woon (Esegiël). Dit alles met een doel voor oë: Hy sal hulle God wees en hulle sal sy volk wees. Onthou dat dit die toppunt van seën vir enige mens is. Dit beteken God sal hulle met Homself en sy teenwoordigheid seën.